Film drama komedhi punika kapundhut saking cariyos aseli babagan setunggalipun arsitek ingkang mboten gadhah pedamelan, Guy Carter, ingkang tansah ajrih ngadhepi lairipun putra mbarepun. Kanthi kahanan ingkang awrat, mboten gadhah pedamelan, piyambakipun nyobi pados pedamelan supados saget mbayar babaran èstrinipun, Anne (Jenny Mollen). Dipun bombong déning sémahipun, Guy lajeng nglamar dados sopir ingkang sejatosipun mboten jumbuh kaliyan kekajenganipun. Saben dinten, nyopiri para tamu mider-mider ing kutha New York. Lajeng piyambakipun ngadhepi prakawis nalika wonten tiga wanita wanita tuna susila; Nikki (Janet Montgomery), Fallon (Ashley Tisdale) lan Jaxi (Bria Murphy) ingkang dados penumpang Guy, ing mriku, piyambakipun kedah ngeteraken tiga wanita punika dhumateng adicara jibar-jibur, pesta para bujang. Guy kedah ngoyak wekdal supado aget ngladosi para wanita saget dugi wonten papan panggenan uleman mboten telat. Gesang Guy dumadakan éwah wiwit dalu niku, piyambakipun kathah sinau saking tiga wanita babagan pagesangan.